Hasdrubal Hardd

Cadfridog Carthaginaidd oedd Hasdrubal Hardd (bu farw 221 CC).

Roedd Hasdrubal yn fab-yng-nghyfraith i Hamilcar Barca, a bu'n ymladd dan Hamilcar yn Sbaen, lle enillasant lawer o diriogaethau newydd i Carthago. Pan laddwyd Hamilcar mewn brwydr yn 228 CC, daeth Hasdrubal yn arweinydd y fyddin Garthaginaidd yn Sbaen.

Llwyddodd i ymestyn terfynnau'r ymerodraeth Garthaginaidd yn Sbaen, a sefydlodd ddinas Carthago Nova, Cartagena heddiw. Gwnaeth gytundeb a Gweriniaeth Rhufain i gymeryd Afon Ebro fel y ffin rhwng tiriogaethau Carthago a Rhufain yn Sbaen.

Llofruddiwyd ef yn 221 CC, a chyhoeddodd y fyddin fab Hamilcar, Hannibal, yn arweinydd yn ei le.

Categori:Carthago